
Prome Minister Evelyn Wever-Croes: 
Cambionan di maneho Covid-19 


BIAHERONAN DESDE MERCA MESTER 
HACI TEST 


Ta hopi importante pa tur ciudadano sigui cuida y vacuna 








Durante conferencia di Prensa diahuebs atardi, Prome Minister 
Evelyn Wever-Croes hunto cu Ronella Croes di ATA y Sharline 
Koolman di DVG a duna un relato di e situacion di Covid-19 na 
Aruba y a anuncia e cambionan di maneho cu lo bin na vigor 
entrante diadomingo 1 di augustus, 2021. 


E prome cambio ta trata e testmento pa biaheronan cu ta 
drenta nos pais desde Merca, e test di Covid ta bira obligatorio 
irespecto si e persona ta vacuna. Esaki considerando cu 
mescos cu Hulanda y Colombia entre otro paisnan, Merca ta 
wordo considera como un pais di ‘High Risk". E di dos cambio 
ta e seguro di Covid. Esaki ta bira pa bishitante adulto, $15 pa 
henter e estadia y pa muchanan ta gratis. 


Prome Minister a accentua cu apesar cu e casonan positivo 
ta subiendo, Gobierno di Aruba ainda lo no implementa 


medidanan severo pero si ta pidi tur ciudadano pa sigui cuida. 


"Mi ta kere nos mester para keto cu nos tin un problema na 


Aruba. Awor cu nos tin cu bati alarma mesora pero lo no cera 
Aruba y hendenan den cas sinembargo ta importante pa nos 
ta alerta cu e virus tey y e tey pa haci daño y e ta den nos man 
si nos ta permiti'e haci daño of no. E situacion na Hospital ta 
stabiel. Tin 9 hende interna di cual 2 ta den ICU dus mester 
tene cuenta cu esaki", Prome Minister a duna di conoce. 


Portuma nota cue cifranan pa cu Covid ta subiendo. E cifranan 
di diahues ta mustra cu e casonan activo a subi na 349, "cual 
ta un suma relativamente halto”, Prome Minister a accentua. 


E suma aki a redobla den e ultimo 4 pa 5 dianan y esaki ta 
motibo cu Gobierno ta alerta y preocupa pa cu e situacion aki. 
E averahe pa dia ta riba 30 y esaki ta halto tambe siendo cu un 
siman pasa e tabata na 15-16. Esaki tambe a redobla. 


E situacion di Aruba compara cu Corsou e siman aki a cambia. 
Siman pasa e tabata diferente pasobra e casonan na Aruba no 
tabata creciendo asina tanto y Corsou a yega na un plateau. 
Aworaki na Corsou e situacion a stabilisa pero na Aruba si e 
cifranan ta bayendo halto. 


"Esaki ta pa nos realisa cu si nos no frena e desaroyo aki, 
nos lo end up igual cu Corsou riba 600 caso y nos no kier 
esey, nos kier evita esaki. Gobierno lo no tuma e medidanan 
mescos cu nos a tuma na maart pa cuida cada ciudadano. 
Nos ta akinan pa bisa cada ciudadano cu ta hopi importante 
pa abo cuida y encurasha bo pa vacuna. Si bo no por y no kier 
vacuna por fabor cuida bo mes. Esaki ta bo responsabilidad, 
bo escogencia. Nos no ta forsa niun hende pa vacuna pero 
cuida bo mes si e ora". 

Prome Minister Evelyn Wever-Croes: 


CU VISION Y META STRATEGICO GABINETE 
WEVER-CROES A TRAHA PA FELICIDAD Y 
PROTECCION DI NOS MUCHANAN 








Gobierno di Aruba desde inicio di gobernacion a tuma pasonan 
importante pa purba frena abuso di menor y a implementa 
varios programa y reforma riba e tereno aki. Na e momento 
cu Gabinete Wever-Croes a cuminsa goberna, mesora a nota 
un negligencia grandi riba e veld social pa cua motibo tambe 
mesora a cuminsa traha riba e Social Crisis Plan. 


Prome Minsiter Evelyn Wever-Croes a duna di conoce cu ya 
caba desde cu e tabata den oposicion den Parlamento na afia 
2010, a cuminsa traha riba e proposicion di ley di iniciativa 
den casonan di abuso di menor y a reuni cu stakeholders. 
Ora cu Gabinete Wever-Croes a sinta na afia 2017 a encontra 
hopi reto financiero pero no obstante di esaki a logra aloca 
fondonan necesario pa instala e Sociaal Crisis Plan despues 
di e casonan severo cu a tuma luga den e sector social. E 
prioridad a wordo poni riba e ser humano en especial riba nos 
mucha-y hobennan. 


Pa medio di e Sociaal Crisis Plan cu ta trahando den e sectornan 
Social, Husticia, Salubridad Publico y Enseñansa a bin cu hopi 
cambio, reforma y proyectonan pa combati e retonan severo 
riba e tematica di abuso di menor. 


Ministerio di Asuntonan General cu ta cay bou di Prome 
Minister, a constitui un Comision Nacional contra Abuso Sexual 
di Mucha pa haci investigacion specifico y entrevistanan cu 
stakeholders pa mehora e sistema nacional di proteccion di 
mucha. 


Cu Vision & Meta Strategico Gabinete Wever-Croes a traha pa 
Felicidad y proteccion di nos muchanan. 





* A institui un Comision Nacional di Abuso di Menor. 

+ A aproba Ley di aumento di castigo (juli 2020 - AB 2020 No. 
100). 

+ A aumenta strafnan den casonan di abuso di menor 
(zedendelicten). 

» A ahusta Verjaringstermijn. 

* A desarova diferente ley y Codigo di Proteccion pa proteha 
y duna siguridad: ley di creche, ley di proteccion di mucha y 
hoben, ouderplan. 

+ A institui Departamento pa Mucha y Hoben na 2021 pa sigura 
cu e leynan di mucha ta * wordo aplica. 

+ A inaugura Centro pa hoben y famia na 2020 pa yuda 
mayornan fortalece nan parenting skills. 

+ A realisa diferenta charla tocante e tema di abuso di menor. 
* A introduci FACT-Team, Kind en Jeugd di Sociaal 
Psychiatrische Dienst. 

+ A expande e “crisisopvangplekken” na Fundacion Contra 
Violencia Relacional (FCVR). 

* Bureau Sostenemi a bira 
Kindermishandeling (AMK) na 2019. 
* Curso di "Sign of Safety” den e sectornan social, enseñansa, 
salud publico y husticia pa crea siguridad pa e mucha unda cu 
eta. 

«A percura pa expande servicionan door di tuma mas psicologo, 
psikiatra y otro profesionalnan den servicio. 

* Stichting Reclassering en Jeugdbescherming a logra 
establece su departamento di Jeugdreclassering. 


Advies en Meldpunt 


“E problematica aki no ta facil sino mas bien hopi delicado. 
Sinemargo nos mester para keto na un punto hopi crucial. 
Esaki ta prioridad number un desde di inicio di gobernacion di 
Gabinete Wever-Croes | y ta keda e prioridad number un tur 
dia pa Gabinete Wever-Croes ll, pa percura pa nos muchanan 
wordo protehi. Abuso sexual di menor ta dal nos tur hopi duro 
den nos curason. Mi ta pidi sosten di cada ciudadano pa hunto 
yuda cuida nos muchanan. Gobierno di su parti ta haciendo 
y lo keda haci tur loke por pero ta depende di cada un di nos 
ciudadanonan pa yuda den esaki", Prome Minister Evelyn 
Wever-Croes a duna di conoce. 

Prome Mi 


ster Evelyn Wever - Croes: 


REUNIONNAN CU STAKEHOLDERS DEN 
AREA DI ENSEÑANSA, MEDIO AMBIENTE Y 
COMUNICACION 


“Ta hopi importante pa Partidonan Raiz y MEP scucha y mira 
unda hunto pone prioridad durante e cuatro añanan nos dilanti” 





Den e rueda di prensa di diahuebs 29 di juli, Prome Minister 
Evelyn Wever - Croes a duna un update di e proceso di 
formacion di Gobierno cual ta reparti den tres parti. A splica 
cu actualmente ta trahando riba e acuerdo di Gobernacion 
cual ta den un fase avansa y pa finalisa esaki ta incorporando 
opinion di diferente stakeholders riba puntonan importante cu 
Gobierno mester tene cuenta cu ne. 


E di dos parti ta encera deliberacion riba reparticion di e 
diferente carteranan entre partido Raiz y partido MEP. Esey 
tambe a cuminsa cu ne pero no a keda cla cu ne ainda. Ora 
ta cla cu esaki lo por propone candidatonan pa Minister pa 
partido Raiz y partido MEP. Pa despues sigui cu e proceso di 
screening di candidatonan pa Minister cu ta un proceso serio y 
cu ta tuma su tempo. 


"Aworaki ta memey di e proceso di formacion cu ta bayendo 
hopi bon y no ta premira cu lo tin problema pa yega na e 
acuerdo di gobernacion, reparticion di cartera of proposicion 
di candidato pa Minister y tampoco problema cu screening," 








Prome Minister Wever - Croes a expresa. 


Diahuebs tambe tabata un dia largo cu diferente reunion cu 
enfoke riba enseñansa, medio ambiente y comunicacion. 
Despues di cada reunion di 45 minuut, e representantenan 
di stakeholders a duna nan declaracon na prensa. Esanan 
cu a duna nan reaccion ta: EPI, Director Sr. Ryan Maduro; 
Hoofdenoverleg Openbaar Onderwijs, Sra. Roelien Hofman; 
Fundacion Lanta Papiamento, Sr. Eduard Pieters; Inspectie 
Onderwijs, Sr. John Hessen; SKOA, Sra. Anuesca Baly; 
SVOA, Sr. Emesto Rosenstand; Asociacion Habitantenan 
Parkietenbos, Sr. Aldrich Croes y e delegacion representando 
prensa di Aruba, Sr. Arien Rasmijn, Sr. Tito Lacle y Sra.Sharina 
Henriquez 


“E proceso di formacion ta canando bon, e ta hopi intensivo 
pero ta hopi importante pa ambos partido, Raiz y MEP, scucha 
y mira unda hunto mester pone prioridad durante e cuatro 
añanan nos dilanti', Prome Minister a expresa. 

Prome Minister Evelyn Wever-Croes: 





DHA l 








“Sigui haci nos orguvoso di boso” 


Aruba y henter mundo ta recuperando mientras cu Covid-19 
ta presente ainda. Den e etapa di recuperacion y superacion, 
nos tin mester di cada ciudadano pa hiba nos pais padilanti. 
Nos muchanan y hubentud specialmente ta clave den e 
recuperacion den tur sentido di nos pais. E temporada aki, 
hobennan ta habriendo hala pa continua nan estudio sea ta 
aki na Aruba mes of den exterior, specialmente na Hulanda. E 
deseo di nos pais semper ta keda pa nos hobennan regresa 
Aruba y duna aporte na e bienestar di nos pais. Prome cu nos 
hobennan subi avion bay, Prome Minister Evelyn Wever-Croes 
ta encurasha nan pa especialmente sigui cuida nan mes y 
proteha nan mes pa no bira malo nan nan yegada y stroba nan 
di haci e areglonan necesario prome cu nan cuminsa studia. 


“Mi kier a haci un apelacion na tur e studiantenan aki 
especialmente e dianan aki prome cu bo bay studia afo pa bo 
preparacion profesional, porfabor cuida bo mes. Bo no kier pa 
ora bo yega Hulanda resulta cu bo tin Covid. Bo no kier ta na 
Hulanda leu di bo famianan anto bo ta malo. Bo ta riba un luga 
nobo cu bo no conoce, talves bo no tin bo cas regla ainda. 
Porfabor cuida bo mes”, Prome Minister a expresa. 


Prome Minister ta conseha nos hobennan cu ta bay studia afo, 
pa haci test di Covid prome nan biaha pa asina nan ta sigur cu 
nan no ta contagia cu Covid prome cu nan bay un pais cu no 
ta nan pais. 





"Talves no ta mal idea pa bo haci test prome cu bo bay pa bo 
ta sigur di bo mes cu bo no tin Covid y cu tur siguridad bo por 
cuminsa un reto nobo y cumins'e bon. Unabes cu bo ta eynan 
fiha bo meta y no permiti nada ni niun hende kita bo atencion 
for di bo meta. No lubida cu bo ta un embahado di Aruba unda 
cu bo bay. Na mayornan cu ta keda atras mi ta desea hopi 
sabiduria y hopi forsa. E fundeshi cu bo a duna bo yiu mientras 
e ta biba cu bo ta esun cu e mester pa e por habri su halanan 
y pa e crece y bira grandi den mundo. Na e studiantenan un 
biaha mas hopi hopi exito y sigui haci nos orguyoso”. 





mi 

Suplica di Arubahuis y mentoren na grupo di beursalen 
2021 pa cuida curpa, evita fiesta y aglomeracion prome cu 
biahe pa Hulanda 


Studiantenan cu tin simptoma na yegada na Hulanda y/ 
of resulta di ta Covid positivo tin cu bai den guarentena y/of 
isolacion mesora y NO por participa na e programa di opvang. 
Teniendo esaki na cuenta Arubahuis y mentoren ta haci un 
suplica na tur studiante cu ta biahando cu beursalen 2021 pa 
por fabor cuida curpa y pa evita fiesta y aglomeracion e dianan 
prome cu salida for di Aruba. Aunke un studiante ta vacuna 
e por wordo infecta y transmiti e virus pa demas persona cu 
posibel con-secuencianan grave pa e programa di opvang y 
pa tur esnan envolvi. 


Arubahuis y mentoren kier concientisa y adverti tur studiante 
y nan mayornan riba e consecuencianan grandi cu un posibel 
infeccion positivo ta trece cune na yegada na Hulanda: 

- Studiantenan mester bai den isolacion den propio 
vivienda. 

- Den caso cu studiante no ta dispone di vivienda, den 
caso cu e vivenda no ta disponibel of muebla na yegada 


studiante ta keda responsabel pa regla un lugar unda cu por 
isola cerca famia y/of amistadnan na Hulanda. 

- Gastonan di test, isolacion y cualkier otro gasto ta keda 
responsabilidad di studiante y mayornan. 

- Keda sin por participa na e progama di opvang pa motibo 
di Covid significa cu studiante no por atende citanan y regla 
asuntonan importante cu mester keda cla na tempo pa por 
establece su mes oficialmente na Hulanda y pa por cuminsa 
cu su school. 


Ta e deber y responsabilidad di Arubahuis y mentoren pa 
informa tur studiante y mayor di esaki y pa aplica e reglanan aki 
na un manera estricto pa asina proteha tur studiante y demas 
personanan y instancianan envolvi. Nos ta haci un apelacion 
riba tur studiante y nan mayornan pa porfabor cuida curpa y pa 
ta responsabel prome cu salida pa Hulanda sino e ta imposibel 
pa Arubahuis y mentoren por garantisa salud y seguridad di tur 
studiante y personal. 

Prome Minsiter Evelyn Wever-Croes: 


En conexion cu formacion di Gabinete Wever-Croes Il 


FORMADOR TA REUNI CU STAKEHOLDERS 
DEN AREA DI INTEGRIDAD, HUSTICIA, 


SALUD Y RELIGION 


“Mi ta duna un gradicimento special na tur prensa cu tur dia a 
keda pendiente di e reunionnan y entrevista e stakeholders” 





Diabierna atardi 30 di juli ta cera cu e ultimo reunion di 
stakeholders cu formador en conexion cu formacion di Gabinete 
Wever-Croes II. Te cu awo Partido MEP y Raiz a reuni cu 57 
stakeholders. Ainda falta varios stakeholder cu ainda mester 
reuni cu nan. Prome Minister a expresa cu e reunionnan aki ta 
necesario pa asina Gobierno conoce for di e stakeholders kico 
nan lo desea pa Gobierno tene cuenta cu ne den e acuerdo di 
gobernacion. 


"Por ta tin hende cu ta pensa cu e reunionnan aki ta di mas 
pero ta importante pa scucha cada stakeholder cu ta trece su 
mensahe y cada un ta hopi importante. Mi ta gradici tur e 57 
stakeholdernan cu a tuma nan tempo pa reuni cu nos”. 


Diabierna a reuni cu stakeholders riba e areanan di integridad, 








husticia, salud y religion. Na final di cada seccion di 45 minuut, 
cada stakeholder a duna declaracion na prensa y nan a tuma 
tempo pa gradici Prome Minister tambe pa a envolvi nan den 
den acuerdo di gobernacion di e siguiente gobierno. Esnan cu 
a duna declaracion na prensa tawata: Sr. Armand Hessels di 
Stichting Deugdelijk Bestuur Aruba (SDBA); Sr. Dirk Ormel di 
Orde van Advocaten; Pastor Frank Daal di Iglesianan Cristian 
Aruba; Sra. Sharline Farro di Organisacion di Enfermeronan di 
Aruba (ODEA). 


“E reunionnan lo continua otro siman. Nos lo no logra sinta cu 
tur organisacion. Ta scoge stakeholders di acuerdo cue tema cu 
lo wordo trata. Pero tur organisacion cu pidi un reunion lo haya 
atencion sea durante formacion of despues den gobernacion. 
Cu esaki nos ta cumpliendo cu e palabracion cu nos tin y 








crea un base mas amplio den e acuerdo di gobernacion. Mi 
ta gradici tur stakeholder cu a participa y tambe mi ta duna un 
gradicimento special na tur prensa cu tur dia a keda pendiente di 
e reunionnan y entrevista e stakeholders y trece e informacion 
pa nos comunidad”, Prome Minister a expresa. 

Decoratiecommissie Aruba 
Comision Condecoracion Real Aruba 
“Duna honor na esun(nan) cu merece honor” 


ULTIMO SIMAN PA ENTREGA PROPOSICIONNAN 
PA CONDECORACION REAL 2022 


Diabierna 6 di augustus 2021 ta e ultimo dia pa entrega 
proposicionnan pa personanan ricibi un condecoracion Real 
otro aña, na ocasion di celebracion di aña di Rey na april 2022. 


Pa un persona por wordo considera pa haya un condecoración 
Real mester tene cuenta cu e accento ta cay riba prestacionnan 
particular pa y den comunidad. Tin dos categoria: 


. Trabou boluntario, pues trabounan pa cual e persona no 
alta ricibi salario; 
. Prestacionnan particular cu un persona a haci contra 


pago, pues den su trabou. E prestacionnan aki mester ta di un 
caliber y nivel di e halto ey cu nan surpasa locual normalmente 
ta wordo spera di su trabou y mester tin un balorexcepcional 
pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel na balie abou na entrada 
na Bestuurskantoor na Playa, na Bestuurskantoor na San 
Nicolas of cerca e miembronan di Comision Condecoracion 
Real Aruba. Tambe lo por download e formularionan for di e 
website di gobierno: www.gobierno.aw, www.overheid.aw, 
www.government.aw 


Mester yena e formularionan di proposicion completamente y 
detayadamente y e persona(nan) of e instancia cu ta haci e 
proposicion (“voorsteller”) mester firma esaki. 

E motivacion di e peticion ta di importancia crucial. 

Pa evalua e meritonan di un persona cu ta propone pa un 
condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Mester haci e entrega di un proposicion pa un condecoracion 
Real na balie di bestuurskantoor Oranjestad den un envelop 
cera dirigi na Bureau Minister van Algemene Zaken, na 
atencion di Decoratiecommissie Aruba, Bestuurskantoor, L.G. 
Smith Blvd. 76, Oranjestad, Aruba. 


E aña aki e ultimo dia pa entrega un proposicion pa un 
condecoracion Real pa aña 2022 ta diabierna 6 di augustus 
2021. Por fabor tuma nota cu proposicionnan incompleto y 


proposicionnan cu a drenta despues di diabierna 6 di augustus 
2021 lamentablemente no por wordo trata. 


Den caso cu tin cualkier pregunta of pa mas informacion por 
tuma contacto cu e miembronan 
di Comision Condecoracion Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 
Tambe por acerca e comision via e-mail: condeco.arubaQ 
gmail.com 

MINISTER DI FINANSA, ASUNTONAN ECONOMICO Y CULTURA | 


MINISTER XIOMARA MADURO 








EVAI 


ka WALL 


FINANCIAL ACTION 








labamento di placa v financiamento di terorismo. Meta di e 
evaluacion aki ta pa revisa e integridad di e sistema financiero 
di Aruba pa locual ta trata vulnerabilidad di labamento di placa 
y financiamento di terorismo. E ultimo evaluacion di Aruba pa 
FATF tabata na aña 2009 y awor Aruba ta na turno pa wordo 
evalua pa e organo regional CFATF. 


Preparacion pa e evaluacion 

Varios instancianan local a cuminsa prepara pa e evaluacion aki 
for di aña 2018. Aruba a pasa door di un proceso intensivo pa 
identifica y evaluasuriesgonannacionalribatereno dilabamento 
di placa y financiamento di terorismo pa asina presenta e 
"National Risk Assessment' (NRA). Un resumen di e resultado 
di e evaluacion aki ta publica riba www.gobierno.aw. Alabes 
varios instancia a haci trabounan pa compila e ‘Effectiveness 
Document. E documento aki ta pa duna e evaluadonan 
informacion di tur e proceso, procedura y estadisticanan 
di Aruba riba e tereno di prevencion y combatimento di 
labamento di placa y financiamento di terorismo, pa nan por 
evalua si Aruba ta trahando efectivamente riba e tereno aki. 
Pa e evaluacion aki ta exitoso ta rekeri un cambio di Ley entre 
otro den e Ordenanza pa Prevencion y Combatimento di 
Labamento di Placa y Financiamento di Terrorismo (LWTF) cu 
pronto lo mester wordo trata pa Parlamento di Aruba. 











Minister Maduro ta informa cu den luna di augustus e sistema 
financiero di Aruba ta bay wordo evalua pa e organisacion 
Caribbean Financial Action Task Force (CFATF). 


Gradicimento 

Minister Xiomara Maduro ta gradici e grupo di profesionalnan 
cu ta traha diligentemente pa e evaluacion di Aruba pa CFATF 
por tuma luga durante e periodo di 30 di augustus pa 10 di 
september proximo. 


CFATF ta un organisacion regional di e entidad 
intergubernamental Financial Action Task Force (FATF) cu 
Aruba ta miembro di dje. FATF ta un organisacion cu ta dedica 
su mes na desaroya principionan di maneho pa promove y 
salvaguardia integridad di e sistema financiero mundial contra 

Recientemente, den un Cas di Cultura completamente yen, 
minister Xiomara Maduro tabata tin e placer di presencia e 
final di e certamen di Miss Teen Aruba International. E anochi 
aki tabata un anochi caminda tur concursante a destaca riba 
escenario mustrando nan bunitesa, pero tambe nan talento y 
inteligencia. 


Minister Xiomara Maduro na final di e anochi tabata tin e honor 
pa corona e ganadora cu a keda den persona di Elizabeth 
Johnson. Minister Xiomara Maduro ta manda un palabra 
di felicitacion na e ganadora, finalistanan y tur esnan cu a 
participa na e certamen aki como tambe na G.L.W. Foundation 
cu a organisa e tremendo anochi aki. 

MINISTER XIOMARA MADURO A PRESENCIA 
E COMPETENCIA DI ARTE DI PALABRA ABC 


Diaranson cu a pasa a tuma lugar e final di e competencia pa 
scol avansa di Arte di Palabra ABC 2021 caminda cu Aruba 
tabata e anfitrion di participantenan di e islanan Aruba, Boneiro 
y Corsow. Den un Cas di Cultura bon bishita, minister di Cultura 
tabata tin e honor di presencia e obranan di literatura, pa ser 
exacto 32 obra den forma di poesia y cuenta, di e diferente 
participantenan. 


Ganador absoluto di e competencia aki a keda den persona di 
Rafael Garcia di Aruba. Minister Xiomara Maduro ta gradici tur 
participante pero tambe e organisadornan di e competencia 
aki cu tin como meta pa stimula e creacion, presentacion y 
desaroyo di literatura den nos idioma Papiamento. 

Continuacion COMPETENCIA DI ARTE DI PALABRA ABC.... 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 


Recientemente Minister di Husticia, Siguridad y Integracion, 
mr. Andin Bikker, a otorga certificado na e participantenan cu 
a cumpli cu e rekisitonan pa por ricibi nan certificado di e “Dog 
Handling and Capturing Course”. Empleadonan di Bureau 
City Inspector (BCI) y di Gele Koorts en Muskieten Bestrijding 
(GKMB) a sigui e curso aki, den cuadro di e Plan Nacional cu 
ta atende cu e problematica di cacho riba caya, cual ta inclui 
un miho aplicacion y cumplimento di e Ley di Cacho. 


A intruduci e Ley di Cacho na afia 2015, pero segun Minister 
Bikker, aunke cu tabata tin bon intencion cu ne, toch e ley a 
keda falta atencion. Gabinete Wever-Croes a aloca fondo, 
cambia maneho y asina a introduci un plan structura. Den esey 
a amplia e tareanan di BCI pa yuda KPA pa ehecuta e Ley, a 
elimina e "kill cage" door di transforma esaki, a traha un Centro 
di Control di Cacho nobo y a introduci un Dog Control Unit cu 
ayudo di Cuerpo Especial Arubano (CEA). Tambe a amplia e 
autoridad di BCI, pasobra antes ta polis so por a actua. Den e 
cuadro ey a duna autoridad como buitengewoon agenten van 
politie na tres ex-polis cu awo ta traha na BCI pa nan tambe por 
actua den casonan specifico. Por conclui cu Gabinete Wever- 
Croes y Minister Andin Bikker a duna berdadero contenido na 
e ley y maneho relaciona cu cachonan. 


E curso a start dia 3 di mei ultimo y a sigui durante henter e luna. 
E facilitadonan di e dia di introduccion tabata veterinario Irene 
Croes, entrenado profesional di cacho, Tito Laclé y polis di e 
unidad canino, Dean Nicholson, kende a wordo apunta door di 
Korpschef pa duna e curso. E resto di e luna e entrenamento a 
wordo facilita completamente door di Dean Nicholson. 


Un total di 16 empleado publico a sigui e curso, pa cual 14 a 
icibi un certificado pa nan participacion. Pero cinco a resalta 
y a ricibi un certificado separa pa nan esfuerso y dedicacion, 
“certificate of excellence”. 





E curso mas bien ta pa e participantenan por anticipa 

comportacion di un cacho, pa evita un mordi door di miedo. 
Tambe e cursistanan a siña e importancia di “humane dog 
handling”. A repasa kico tur tin disponibel riba mercado pa por 
gara cacho y, teniendo cuenta cu e material limita actualmente, 
con pa haci miho uzo di e material cu tin. 


v Cel 

Continuacion MINISTER ANDIN BIKKER A ENTREGA CERTIFICADO.... 


E Dog Control Unit lo sigui actua riba yamadanan di molester 
di cacho, por ehempel piki cachonan sin doño na beach cu ta 
forma peliger pa neishinan di turtuga, of asisti Cuerpo Policial 
of BCI ora mester extra man. Ta bon pa aclaria cu parti di e 
trabou ta encera e autoridad tambe cu e unidad ta dispone pa 
por ehempel parti boet y pone cacho “in bewaring”. Esunnan 
cu dicho autoridad ta polis y algun empleado cu e status di 
"buitengewoon agent van politie” na Bureau City Inspector. 








Mirando e relacion di colaboracion cu tin actualmente y pa e 
peso no ta mucho grandi pa e departamentonan cu ta participa, 
Dog Control Unit ta warda awo riba otro departamentonan di 
gobierno pa bay di acuerdo pa nan tambe haya e curso. Lo 
sigui si cu training y instruccion tocante “humane dog handling” 
pa evita cu e procedura di “catch” ta causa mucho stress pa e 
cacho. 





Na final a entrega un reconocimento special na polis Dean 
Nicholson pa su empuhe y sosten incondicional na e proyecto 
aki. Minister Andin Bikker a felicita tur e cursistanan y a 
expresa su deseo pa hunto nos soluciona e retonan cu tin 
den comunidad relaciona cu cachonan riba caya y otro tipo di 
problemanan cu cacho manera negligencia y abuso di animal. 
El au anuncia tambe di lo propone na Conseho di Minister 
pa ancra e team multidisciplinario di KPA, BCI, GKMB y otro 
departamentonan den un decreto ministerial. 





























Positive vibes ME valse @ 

Departamento di Salud Publico: 


UPDATE 30 DI JULI 2021 


Segun resumen di awe un total di 67 caso nobo di COVID-19 
a keda registra cual 11 ta turista y 56 ta residente. E cifranan 
aki ta representa un 'Positivity rate' bou di nos residentenan di 
26%. Cantidad di casonan activo di COVID-19 pa awe ta 400 y 
cantidad di fayecidonan relaciona cu COVID-19 ta 110. 

Datos ta indica un subida continuo di casonan nobo cu un 
average semanal di 46 caso pa dia y un average di 'positivity 

umpositives all —Sliding average (7-day) 


rate' semanal di 23% pa dia. 

Hospital tin 9 persona interna di cual 3 ta den ICU, 2 ta den 
ICU como caso activo y 1 ta den ICU como caso inactivo y riba 
piso general tin 6 persona interna di cual 4 ta caso activo y 2 
inactivo. Hospital ta informa cu desde 1 di juli e personanan cu 
a keda ingresa pa cuido medico debi na covid 3% tawata tin 1 
vacuna y 97 no tawata tin ningun vacuna. 

